"La data de 18 februarie, poliţiştii Inspectoratului de Poliţie Judeţean Neamţ au depistat un bărbat, de 43 de ani, din localitatea Dorohoi, judeţul Botoşani, care conducea cu viteză excesivă. Astfel, acesta a fost înregistrat de aparatul radar, pe D.N. 2, în judeţul Neamţ, în timp ce conducea un autoturism cu viteza de 126 km/h, în localitatea Horia, cu 126 km/h, în afara localităţii Horia, cu 215 km/h, în afara localităţii Secuienii Noi şi cu viteza de 130 km/h, în localitatea Secuienii Noi. Acesta a fost sancţionat contravenţional, pentru fiecare abatere în parte cu amendă în valoare de câte 1.305 lei, iar, ca măsură complementară, poliţiştii i-au reţinut permisul de conducere auto, în vederea suspendării exercitării dreptului de a conduce autovehicule pe drumurile publice, la fiecare abatere, pentru 90 de zile", transmite Poliţia Română printr-un comunicat de presă.